 . ኢሉ መዓል ፅማድ ግራት ይሓርሰላሎ ተጋድሎ ናብራ ሕልፊ ዝበሎ ኣብ ቢቢሲ ትግርኛ ዓሚ ምስተቓለሐ ካብ ኢትዮጵያ ወፃኢ ዝርከቡ ሰባት ነዛ ሰብ ከተባብዑ ደለዩ ኣብ ኣመሪካ ምምሕዳር ካሊፎርኒያ እትነብር ትግራወይቲ ህድኣት ሓጐስ ብዓርሰ ተበግሶኣ ኣብ GoFundMe ቁፅሪ ሕሳብ ኪፊታ ዘዝካኣለና ፈይ ብምባል ሓፍትና ንርዳእ በለት ህዝቢ እውን ኣየስተሓፈራን ቁንጣር ሓገዝ ዝበሃል የለን ብምባል ብዙሓት ሰባት ኣወፊዮም እቲ ብዶላር ዝተዋህለለ ገንዘብ ናብ ብር እንትጭጨፍ ኣስታት 90 ሽሕ ኰይኑኣብ ዓድዋ ጨንፈር ባንኪ ንግዲ ኢትዮጵያ ናብ ዝርከብ ቁፅሪ ሕሳብ ሕልፊ ዝበሎ ድማ ኣታዊ ኰነ ወሮ ህድኣት ሓጐስ ብዘተሓባበረቶ ዝተዋህለለ ገንዘብ ጀነሬተር ተዓዲጉ ኣብ ኢድ ሕልፊ ክኣትው ከኣለ ገፅ ሕልፊ ከም ፀሓይ ደመቐ ጀነሬተር ኣብ ግራታ ተረግ ኣቢላ ወለዐት ማይ ጃሕ ጃሕ ኢሉ ግራት ሃረየ ብጣዕሚ ተሓጕሰ የቐንየለይ ብምባል ሓሳባ ትገልፅ ሕልፊ ኢደ እግራ ጥራሕ እንተይኰነስ ልሳን ኣንደበታ እውን ካብ ልባ እዩ ዝፈልቕ ብዙሕ ኣይትዛረብን ውሑዳት ቃላት ካብ ልባ ኣመስጊና ብርሃን ኣዒንታ ምስኣና ቁዛመ እንተይኰነስ ሕራነ እዩ ወሊዱላ በቲ ዝተወሃባ ሽልማት ማእገር ከምዘለዋ ተረዲኣላ ደጊም ህዝቢ ኣብ ጐና ጠጠው ምባሉ ተወሳኺ ሓቦ ሰኒቓ ቅድሚታ በሪሁሎ ካብቲ ዝነበርክዎ ንላዕሊ ሰሪሐ ክፀንሐኩም እየ ኣብ ፍርያትን ምህርትን የራኽበና ኢላትኒ ኣባል ማሕበረሰብ እንዳ ማርያም ሸዊቶ ኣይተ ገብረክርስቶስ ከበደው ንታ ቈልዓ ኣኹሪዑ ንቲ ዓዲ ዘመጉስ ስራሕ እዩ ተሰሪሑ ዘሎ ንቢቢሲ ብሓቂ ክብረት ይሃበልና ንብል ኢሎም ቅድሚ ሎሚ እኳስ ሓጋዚ ዘይነበራ ዓርሳ ትኽእል ንዝነበራ ሰብ እቲ ሕዚ ረኺባቶ ዘላ ሓገዝ ዓብዪ ድጋፍ ክዀና ከምዝኽእል ኣይተ ገብረክርስቶስ ይምስክሩ ሕልፊ ዝበሎ እምባ ናብራ ዓለም ክትሓኩር ለይቲ ምስ ቀትሪ ትቃለስ ኣላ ብርሃን ኣዒንታ ምፅልማቶም ዓዲ ውዒል ኣይገበራን ህልኽ እዩ ናብ ስራሕ ኣእትዩኒ እያ ትብል ብዙሓት ምስ ምሉእ ዓይኒ ብርከን ሳናቲም ሕጭል እናበላ ኣብ ዝልምናላ ዓለም ብዙሓት ኣብ ጓጓአን ዘሎ ሽሻይ ገዲፈን ኣብ ሰማይ ዘሎ መና ኣማዕድየን ናብ ስደት ዕልምልም ኣብ ዝጠፍኣሉ ዘበን መንኰብ ደቃ ዓትዒታ እናተመርሐት ናብ ግራት ወፊራ ተፍርይ ኣነስትየቲ ምርኣይ ይበል ዘብልን ንብዙሓት ተምሳሌት ዝኸውንን እዩ ህድኣትከ እንታይ ትእምት? 